સુરત: બળાત્કારના આરોપી નાનપુરાની મી એન્ડ મમ્મી હોસ્પિટલના ડોકટર પ્રફુલ દોશીની ડોક્ટર પત્ની મિત્સુએ પોલીસમાં હાજર થઈ પોતાનું નિવેદન નોંધાવ્યું છે. બુધવારે ડો.મિત્સુ દોશીની અઠવા પોલીસ સ્ટેશનમાં હાજર થતાં તેની પૂછપરછ કરાઈ હતી. પૂછપરછમાં તેણે કહ્યું કે રૂમમાં આ પોસીબલ નથી. એમ કહીને તેના પતિનો લૂલો બચાવ કર્યો હતો. જે દિવસે પ્રફુલ દોશી સામે ગુનો દાખલ કર્યા તે દિવસે મિત્સુ દોશી પોલીસ કમિશનરને મળવા માટે પણ ગઈ પરંતુ કચેરી બંધ હતી એમ પણ તેણે જણાવ્યું હતું. પતિ સામે ગુનો નોંધાતા મિત્સુ દોશી પણ ઘરેથી ગાયબ થઈ ગઈ હતી. તેને પૂછતાં તેણે માસીને ત્યાં રોકાઇ હોવાની વાત કરી. પતિ સામે ગુનો નોંધાયો જેને લઈને દોશીએ પોલીસ કમિ.ને અરજી કરી. દોઢથી બે કલાક સુધી પોલીસે તેની પૂછપરછ કરી બાદમાં જવા દેવામાં આ‌વી હતી.